6.9.2022
ET
Euroopa Liidu Teataja
C 342/119 Kolmapäev, 16. veebruar 2022
julgustada tarbijaid ja aidata neil teha teadlikke, tervislikke ja säästvaid valikuid toidukaupade kohta, võttes vastu ühtlustatud ja kohustusliku toitumisalase teabe esitamise pakendi esiküljel, mis on välja töötatud kindlate ja sõltumatute teaduslike tõendite alusel; kiidab heaks keskendumise tervislikule toitumisele ELi lastegarantii (46) raames ja nõuab uue laste rasvumist käsitleva ELi tegevuskava koostamist; toetab maksumeetmeid, et muuta värsked toiduained (puu- ja juurviljad, kaunviljad ja täisteratooted) riiklikul tasandil taskukohasemaks ja kättesaadavamaks, eriti madala sissetulekuga inimestele; julgustab liikmesriike kasutama hinnapoliitikat, näiteks käibemaksu diferentseerimist ja turunduskontrolli, et mõjutada nõudlust vähese küllastunud rasvhapete, transrasvhapete, soola ja suhkru sisaldusega toiduainete ja jookide järele, nende kättesaadavust ja taskukohasust; toetab liikmesriike asjakohaste sätete läbivaatamisel, et piirata magustatud jookide ja suure rasva-, soola- ja suhkrusisaldusega töödeldud toiduainete reklaami, sealhulgas reklaami sotsiaalmeedias, ning kutsub komisjoni üles esitama ettepaneku ulatusliku kogu ELi hõlmava määruse kohta, millega keelatakse selline alaealistele suunatud reklaam;
20. tunnistab, et rasvumist peetakse riskiteguriks paljude vähivormide puhul, näiteks muuhulgas jämesoole-, neeru- või rinnavähi puhul; kutsub liikmesriike üles võitlema aktiivselt rasvumise vastu, tehes kättesaadavaks tervislikud toitumisvalikud ja sportimise tava, mitte ainult harides ja julgustades kodanikke tegema õigeid valikuid, vaid ka integreeritud programmide lisamise kaudu esmatasandi tervishoidu, mis aitavad ülekaalulisuse all kannatavatel patsientidel tervislikul viisil kehakaalu kaotada; kutsub komisjoni ja liikmesriike üles toetama rasvumisega seotud teadusuuringuid ja innovatsiooni, mille eesmärk on kirjeldada geneetiliste tegurite, muu hulgas inimese mikrofloora või psühholoogilise seisundi mõju kehakaalule, ning uurida kõige tõhusamaid sekkumismeetmeid;
21. kiidab heaks komisjoni kavatsuse võidelda kantserogeensete saasteainete sisalduse vastu toidus; tuletab komisjonile meelde parlamendi 8. oktoobri 2020. aasta resolutsiooni (47), milles kutsutakse üles kehtestama ranged õiguslikud piirangud akrüülamiidi sisalduse kohta toidus, et piisavalt kaitsta tarbijaid, eriti kõige kaitsetumaid, näiteks imikuid ja lapsi; nõuab tungivalt, et komisjon esitaks kiiresti seadusandlikud ettepanekud;
22. kutsub komisjoni üles pöörama tähelepanu parlamendi 16. jaanuari 2019. aasta resolutsioonis esitatud erinevatele üleskutsetele parandada liidu pestitsiididega seotud loamenetlust;
23. kutsub liikmesriike, piirkondlikke ja kohalikke omavalitsusi, kodanikuühiskonna esindajaid ja tööandjaid üles edendama ja hõlbustama kehalist aktiivsust ja spordiga tegelemist kogu elu jooksul, kuna see teadaolevalt piirab vähi esinemissagedust ja kordumist, samuti vähendab vaimse tervise probleeme ning soodustab sotsiaalset kaasatust; rõhutab, et oluline on muuta kehaline aktiivsus ja spordiga tegelemine kättesaadavaks ja kaasavaks alates noorest east, eelkõige vähekaitstud rühmade jaoks, rahastades avalikku taristut, seadmeid ja programme; kutsub liikmesriike üles hõlbustama haiglaravil viibivate patsientide juurdepääsu kehalisele aktiivsusele, kui see on kliiniliselt soovitatav;
24. tunneb heameelt ELi kampaania „HealthLifestyle4all“ loomise üle, mis hõlmab lisaks muudele peamistele sektoritele ka spordi, kehalise aktiivsuse ja tervisliku toitumise edendamist; soovitab koolidel lisada oma õppekavadesse terviseharidus, tagamaks, et alaealised ja noorukid õpivad tervislikke eluviise ja saavad teadlikuks Euroopa vähktõvevastasest tegevuskavast, ning nõuab, et terviseharidus oleks sotsiaalabi hariduspoliitika lahutamatu osa;
25. juhib tähelepanu sellele, et päikesekiirgus sisaldab nähtamatut ultraviolettkiirgust (UV), mis võib põhjustada nahavähki; kutsub seetõttu komisjoni üles vaatama läbi direktiivi 2006/25/EÜ töötajate kokkupuute kohta füüsikalistest mõjuritest (tehislik optiline kiirgus) tulenevate riskidega (48) ning lisama selle reguleerimisalasse päikesekiirguse; toetab kaitse tugevdamist UV-kiirguse eest ELi tasandil, eriti välitingimustes töötajate töötervishoidu ja tööohutust käsitlevate õigusaktide kaudu; tunneb heameelt komisjoni võetud kohustuse üle uurida meetmeid muuhulgas kunstliku päevituse
(46) (47) (48)
Komisjoni 24. märtsi 2021. aasta ettepanek nõukogu soovituse kohta, millega luuakse Euroopa lastegarantii (COM(2021)0137).
ELT C 395, 29.9.2021, lk 32.
ELT L 114, 27.4.2006, lk 38.